**ΠΛΑΓΙΟΣ ΛΟΓΟΣ**

Κατά τη μετατροπή του ευθέος λόγου σε πλάγιο παρατηρούνται τα εξής:

* Οι **κύριες προτάσεις κρίσης** μετατρέπονται σε: ειδικές προτάσεις ή ειδικά απαρέμφατα ή κατηγορηματικές μετοχές, ανάλογα με το ρήμα εξάρτησης:
	+ όταν εξαρτώνται ***από*** ***δοξαστικά*** ***ρήματα***, μετατρέπονται σε ***ειδικά απαρέμφατα***
	+ όταν εξαρτώνται ***από*** ***λεκτικά*** ***ρήματα***, μετατρέπονται σε ***ειδικές προτάσεις ή ειδικά απαρέμφατα***
	+ όταν εξαρτώνται ***από*** ***γνωστικά ή αισθητικά ρήματα***, μετατρέπονται σε ***ειδικά απαρέμφατα, ειδικές προτάσεις ή κατηγορηματικές μετοχές***

Οι ειδικές προτάσεις διατηρούν την έγκλισή τους στον πλάγιο λόγο. Όταν όμως εξαρτώνται από ρήμα *ιστορικού χρόνου,* τότε εκφέρονται με *ευκτική του πλαγίου λόγου.*

Τα ειδικά απαρέμφατα και οι κατηγορηματικές μετοχές συνοδεύονται από το δυνητικό *ἄν* στην περίπτωση που η έγκλιση της μετατρεπόμενης πρότασης είναι δυνητική ευκτική ή οριστική.

* Οι **κύριες προτάσεις επιθυμίας** (αυτές που εκφέρονται με βουλητική υποτακτική, ευχετική ευκτική, προστακτική) μετατρέπονται σε **τελικά** **απαρέμφατα**

Οι **ευθείες ερωτήσεις** μετατρέπονται σε ***πλάγιες ερωτηματικές προτάσεις***. Διατηρούν την έγκλισή τους στον πλάγιο λόγο. Όταν όμως εξαρτώνται από ρήμα *ιστορικού χρόνου,* τότε εκφέρονται με *ευκτική του πλαγίου λόγου.*

* Οι **δευτερεύουσες προτάσεις** παραμένουν όπως είναι και διατηρούν την έγκλισή τους στον πλάγιο λόγο. Όταν όμως εξαρτώνται από ρήμα *ιστορικού χρόνου,* τότε εκφέρονται με *ευκτική του πλαγίου λόγου.*
* Στις **υποθετικές προτάσεις** το **ἐάν, ἄν, ἤν** μετατρέπεται σε **εἰ** όταν έχουμε εξάρτηση από ιστορικό χρόνο, οπότε η υποτακτική γίνεται ευκτική του πλαγίου λόγου.